Anyang 1956, miglakbe ya king Europa ampo reng America a titigtig king musikang klasikung Indianu (Indian classical music) at pepasikat ne iti karin anyang dekadang 1960 kapamilatan ning pamanuru, pamanigtig, ampo king kayang pamiugnayan king biolinistang i Yehudi Menuhin ampo ing musikerung rock i George Harrison ning The Beatles. Miugne ya i Shankar king musika ning Albugan kapamilatan ning pamanyulat concerti para king for sitar ampo king orkesta, at mig-tour ya king yatu anyang dekadang 1970 ampong 1980. Manibat 1986 anggang 1992, migsilbi ya antimong menominang kayanib ning matas nang kapulungan ning Parlamentu ning India. Mibye ya kang Shankar ing pekamatas nang galal a sibilyan ning India, ing Bharat Ratna, anyang 1999, at tinanggapp yang atlung Grammy Award. Sindu na ing pamanigtig king publiku kaybat ning banwang 2000, maralas kayabe ya ing kayang mas anak a anak a babai, i Anoushka.